
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL INVENTORIZACIJOS KOMISIJOS SUDARYMO IR INVENTORIZACIJOS ATLIKIMO

2011 m. spalio  14  d. Nr.AT-1437
Šakiai


Vadovaudamasis Lietuvos Respublikos Viešojo sektoriaus atskaitomybės įstatymo (Žin., 2007, Nr.77-3046) 19 str. 9 p., Lietuvos Respublikos Vyriausybės 1999 m. birželio 3 d. nutarimu Nr. 719 (Žin., 1999, Nr.50-1622; 2008, Nr.49-1822) patvirtintomis inventorizacijos taisyklėmis ir Viešojo sektoriaus apskaitos ir finansinės atskaitomybės standartais:


1. S u d a r a u  ilgalaikio, trumpalaikio turto ir įsipareigojimų metinei inventorizacijai atlikti komisiją (toliau – Inventorizacijos komisija):


Algimantas Damijonaitis
– savivaldybės administracijos direktoriaus                                                                                        


    pavaduotojas (komisijos pirmininkas),


Danutė Bagdanavičienė 
– savivaldybės administracijos Centralizuotos                                                                                     


   buhalterijos skyriaus buhalterė,


Gintautas Dubininkas       
– savivaldybės administracijos Bendrojo skyriaus 


   ūkvedys,


Sonata Gruzdaitienė       
– savivaldybės administracijos Biudžeto ir turto skyriaus


   vyresnioji specialistė,


Mantas Augustaitis            
– savivaldybės administracijos Bendrojo skyriaus 


   kompiuterinių tinklų specialistas.


Albertas Navarskas            
– savivaldybės administracijos Žemės ūkio skyriaus 


   vyresnysis specialistas,


Rasa Bernotavičienė         
– savivaldybės administracijos Centralizuotos   


    buhalterijos skyriaus buhalterė.    


2. Į p a r e i g o j u  metinę inventorizaciją atlikti 2011 m. lapkričio 1 d. duomenimis, nuo 2011 m. lapkričio 16 d. iki 2011 m. gruodžio 24 d. Inventorizacijos rezultatus įforminti dokumentais, nurodytais Centralizuotos buhalterijos skyriaus.


3. P a v e d u savivaldybės administracijos Centralizuotos buhalterijos skyriaus vedėjai Vitalijai Tumienei:


3.1. iki 2011 m. lapkričio 15 d. parengti materialinių vertybių, mokėtinų ir gautinų sumų inventorizavimo aprašus – sutikrinimo žiniaraščius;


3.2. supažindinti komisijos narius su inventorizacijos atlikimo taisyklėmis ir parengtais dokumentais, aprūpinti komisiją priemonėmis, kurių reikia inventorizacijai atlikti.


4. P a v e d u  1 punkte nurodytai komisijai:


4.1.  iki 2011 m. gruodžio 20 d. atlikti mokėtinų ir gautinų sumų inventorizaciją pagal gruodžio 1 dienos būklę. Atliekant šią inventorizaciją, gautinas sumas, kurių grąžinimo terminas pasibaigęs, surašyti į atskirą inventorizavimo aprašą ir nuvertinti.


4.2. iki 2011 m. gruodžio 7 d. atlikti numeruotų dokumentų blankų inventorizaciją pagal gruodžio 1 dienos būklę;


4.3. iki 2011 m. gruodžio 20 d. atlikti ilgalaikio ir trumpalaikio turto, išsinuomoto turto, atsargų inventorizaciją pagal lapkričio 1 dienos būklę. Atliekant metinę ilgalaikio nematerialiojo ir materialiojo turto inventorizaciją, komisija turi nustatyti, ar yra požymių, kad ilgalaikis turtas gali būti nuvertėjęs. Jei ilgalaikis nematerialusis ar materialusis turtas atitinka bent vieną iš vidinių ar išorinių 22-ajame VSAFAS „Turto nuvertėjimas“ nurodytų turto nuvertėjimo požymių , komisija turi įvertinti ilgalaikio materialiojo turto atsiperkamąją vertę. Toks turtas turi būti įrašytas į atskirą inventorizavimo aprašą ir, nustačius atsiperkamąją vertę kartu su pasiūlymu dėl tolimesnio turto naudojimo, perduotas Centralizuotos buhalterijos skyriui . Neradus nuvertėjusio turto, komisija ant inventorizavimo apyrašų užrašo, kad nuvertėjusio turto nerasta.


4.4. inventorizuojant atsargas ir radus netinkamų naudoti, sugadintų ar sugedusių atsargų, komisija turi jas įvertinti grynąja realizavimo verte. Tokios atsargos turi būti įrašytos į atskirą inventorizavimo aprašą ir, nustačius grynąją realizavimo vertę, perduotos Centralizuotos buhalterijos skyriui. Neradus nuvertėjusių atsargų, komisija ant inventorizavimo apyrašų užrašo, kad nuvertėjusių atsargų nerasta.


4.5.  iki 2011 m. gruodžio 24 d. apibendrinti inventorizacijos rezultatus ir pateikti pasiūlymus administracijos direktoriui.   

5. Įpareigoju seniūnijų seniūnus, vadovaujantis Lietuvos Respublikos Viešojo sektoriaus atskaitomybės įstatymo (Žin., 2007, Nr.77-3046) 19 str. 9 p., Lietuvos Respublikos Vyriausybės 1999 m. birželio 3 d. nutarimu Nr. 719 (Žin., 1999, Nr.50-1622; 2008, Nr.49-1822) patvirtintomis inventorizacijos taisyklėmis ir Viešojo sektoriaus apskaitos ir finansinės atskaitomybės standartais atlikti seniūnijos ilgalaikio, trumpalaikio turto ir įsipareigojimų metinę inventorizaciją nuo 2011 m. lapkričio 16 d. iki 2011 m. gruodžio 24 d.
Direktorius                                                                                                           Juozas Puodžiukaitis  

